recursal/SuperWikiNEXT-32B huggingface dataset:
**Annemarie Waser** (født 4. februar 1940) er en sveitsisk tidligere alpinist fra grenden Grafenort i Engelberg. Hun vant bronsemedaljen i slalåm under verdensmesterskapet i alpint 1958 i Bad Gastein.

Waser debuterte i vinterolympiaden 1956 i Cortina d'Ampezzo, få dager før hun fylte 16 år, med en 14. plass i storslalåm, delt med Inger Bjørnbakken og en fransk jente. Under verdensmesterskapet i 1958 i Bad Gastein i Østerrike deltok Waser både i slalåm og storslalåm. I storslalåm kom hun på fjerdeplass, en tidels sekund bak landsmannen Frieda Dänzer. Etter slalåmkonkurransen kunne hun bestige seierspallen som bronsevinner, bare den klare verdensmesteren Inger Bjørnbakken og østerrikske Josefa Frandl fikk bedre tider. Waser deltok i alle tre øvelsene under vinter-OL 1960 i Squaw Valley, men mislyktes helt i å hevde seg.

Referanser
----------

1. ↑  «Annemarie Waser». *Popular Bio* **(engelsk)**. 8. juni 2020. Besøkt 8. november 2021.
2. ↑  «Annemarie Waser Bio, Stats, and Results | Olympics at Sports-Reference.com». *web.archive.org*. 18. april 2020. Archived from the original on 18. april 2020. Besøkt 8. november 2021. CS1-vedlikehold: Uheldig URL (link)

Eksterne lenker
---------------

* (en) Annemarie Waser – Olympedia Rediger på Wikidata

* (en) Annemarie Waser – Sports-Reference (OL-resultater – arkivert) Rediger på Wikidata

* (en) Annemarie Waser – FIS (alpint) Rediger på Wikidata
**Azam Khan** (født 28. februar 1950 i Dhaka i Øst-Pakistan i Pakistan, død 5. juni 2011 i Shaka) var en bengalsk pop-sanger. 

Khan var en foregangsmann når det gjaldt pop-musikk på bengali. Khan grunnla et band som fikk navnet Uchcharon (bengali for Forkynnelse) tidlig på 1970-tallet. Khan ble flere ganger kreditert for sin banebrytende og populære pop musikk på bengali i årene umiddelbart etter Bangladesh sin uavhengighet fra Pakistan i mars 1971. Khan var en frihetsforkjemper som kjempet mot den pakistanske hæren i krigen for Bangladesh sin uavhengighet i 1971. Hans første konsert på fjernsyn ble sendt i 1972 på Bangladesh Television. Azam Khan døde 5. juni 2011 på sykehuset i en alder av 61 år. Khan led av kreft i munnhulen som hadde spredd seg til lungene hans.

Referanser
----------

1. 1 2   Discogs, oppført som Azam Khan (3), Discogs artist-ID 5795255, besøkt 9. oktober 2017[Hentet fra Wikidata]
2. ↑   www.bdnews24.com[Hentet fra Wikidata]

Eksterne lenker
---------------

* (en) Azam Khan på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** MusicBrainz **·** Discogs
 |
**6000-marks krigen**, var en krig mellom Danmark og Sverige som varte fra 1276 til 1278. Krigen startet på grunn av en uenighet over en avtalt sum på seks tusen mark sølv for dansk assistanse til Magnus Ladulås i Krigen mot Valdemar Birgersson i 1275.

Erik Klipping av Danmark hadde inngått avtale om militær assistanse med hertug Magnus Birgersson som fikk leie hundre pansrede krigerne fra kongens egen hær i tillegg til en styrke på 700 mann som ble ledet av grev Jakob av Halland og den danske marsk Stig. Med denne danske hæren startet hertugen et opprør som sluttet med avsettelsen av svenskekongen som ble tatt til fange i Värmland.

Hertugen som utropte seg til konge over Sverige, nektet å betale den avtalte summen på seks tusen mark sølv og klaget over herjingene som den danske hjelpestyrken skulle ha begått. Istedenfor, startet han en krig ved å rykke inn i Halland og Skåne med total overraskelse høsten 1276.

Danskene mobiliserte en hær under marsk Uffo som forhindret den svenske hæren som deretter rømte Skåne uten større krigshandlinger. I de neste årene marsjerte danske styrkene inn i Småland som gjengjeldelse for herjingene på Halland og Skåne. Den danske straffekspedisjonen fulgte etter de fåtallige svenske forsvarsstyrkene inn i Västergötland der de møtte en svensk hæravdeling medregnet 200 pansrede ryttere. Slaget ved Ettak ble et nederlag for danskene som hadde blitt helt overrasket i sin egen leir.

Erik Klipping samlet en stor hær i 1277 og gikk inn i Västergötland som på nytt ble underlagt plyndring og herjing, festningene Axwall og Skara ble inntatt av danskene som støtte flere steder på sterk svensk motstand. Erik Klipping besluttet seg for å avslutte felttoget fordi det var ikke ment som noe annet enn en straffekspedisjon, som svar på svenskekongens overfall på Halland og Skåne.

Etter å ha kommet hjem innledet danskekongen forhandlinger med svenskene og det ble truffet enighet om en fredsavtale i Laholm, Skåne i begynnelsen av 1278. Magnus Ladulås måtte betalte krigsgjelden som var nedsatt til 4 000 mark sølv.

Kilder
------

* *Ulf Sundberg*, Medeltidens Svenska Krig 2002 ISBN 91-89660-11-0

Portaler: Danmark | Historie
**«Bebudelsen»**, også kalt **«Merode altertavle»** og **«Mérodealteret»**, er en altertavle malt av Robert Campin (1375–1444) som triptyk i 1425/28. Det er antagelig bestilt til et alter i et privathjem da det er forholdsvis lite. Triptykets midtfelt viser Bebudelsen med erkeengelen Gabriel og jomfru Maria, mens det venstre sidefeltet viser ekteparet som bestilte maleriet. Til høyre ser vi Josef i snekkerverkstedet.

Motiv
-----

Midtpanelet i triptyket «Mérodealteret» viser «Maria bebudelse», scenen i Bibelen der jomfru Maria oppsøkes av engelen Gabriel som bebuder at hun skal bli med barn unnfanget ved Den hellige ånd. Interiøret gjenspeiler inventar og innredning i en nederlandsk bolig da verket ble malt i 1425.
Sammenlignet med andre tidlige, nederlandske malerier viser «Merode altertavle» en mindre virkelighetstro gjengivelse av motivet, bemerk for eksempel fraværet av skygge tross påfallende plastisitet nettopp dannet gjennom spillet mellom lys og mørke. Likevel er også dette bildet et overgangsverk mellom en middelaldersk religiøs, ikke-realistisk kirkekunst og en visuelt realistisk renessansekunst. Her er bebudelsen for første gang satt inn i en sammenheng fra samtiden. Interiøret i sentralfeltet er en troverdig gjengivelse av inventar og innredning i en samtidig bolig. I rommet sees for eksempel kostbarheter som en posebok hos den fromme, bibellesende jomfruen og en bok på en bokpung på bordet. På samme måte er eksteriøret i sidefeltene – i høyrefeltet motivet utenfor vinduet – et realistisk grep. Ja, selve løsningen med å gjengi et landskap utenfor rommet er et grep med realistiske intensjoner. 

Samtidig har de fleste elementene i bildet en symbolsk betydning. Marias renhet understrekes ikke bare av liljen på bordet, av kobberkjelen og av håndkleet, men også av den «lukkede haven» i venstrefeltet. De utskårede løvefigurene på benkestolpene kan alludere til «Løven av Juda»: Jesus Kristus; og hos Josef kan en musefelle på arbeidsbenken oppfattes som en henvisning til Augustins ord om «korset som djevelens musefelle».

Referanser
----------

1. ↑  Lukas 1,26–32 i *Nettbibelen*: «Budskapet til Maria»

Eksterne lenker
---------------

* (en) Mérode Altarpiece by the workshop of Robert Campin – kategori av bilder, video eller lyd på Commons Rediger på Wikidata
* Metropolitan Museum

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Bernhard Larsson** (født 14. august 1879 død 1. august 1947) var en svensk skytter som deltok i de olympiske leker 1912 i Stockholm.

Larsson ble olympisk mester i skyting under OL 1912 i Stockholm. Han var med på det svenske laget som vant lagkonkurransen rifle 300 meter med 5655 poeng foran Norge med 5605. De andre på laget var Mauritz Eriksson, Hugo Johansson, Erik Blomqvist, Carl Björkman og Gustaf Adolf Jonsson. Det var sju lag som deltok og det var seks mann på hvert lag. Larsson skjøt totalt 914 poeng som var det nest svakeste resultatet på det svenske laget. Han var også med på det svenske laget som kom på tredjeplass i lagskytingen med armégevær.

OL-medaljer
-----------

* 1912 Sveriges flagg Stockholm – Gull **Gull** i skyting, 300 meter rifle, lagskyting (Sverige)
* 1912 Sveriges flagg Stockholm – Bronse Bronse i skyting, armégevær, lagskyting (Sverige)

Eksterne lenker
---------------

* (en) Bernhard Larsson – Olympedia Rediger på Wikidata

* (en) Bernhard Larsson – Sports-Reference (OL-resultater – arkivert) Rediger på Wikidata

* (en) Bernhard Larsson – databaseOlympics.com (arkivert) Rediger på Wikidata

* (sv) Bernhard Larsson – Sveriges olympiske komité Rediger på Wikidata

* (en) Bernhard Larsson – ISSF Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**Bernhard Tandberg** (født 14. desember 1856 på Nes i Buskerud, død 21. juni 1913 i Kristiania) var en norsk gårdbruker, trelasthandler og politiker (H).

Han var sønn av en gårdbruker og skogeier, og var elev ved Drammens offentlige høiere almenskole 1867–1872. Etter ett år ved et trelastkontor og ett år utenlands, begynte han i driften hos faren. Han overtok i 1881 en del av farens skogeiendommer, og i 1887 overtok han hele farsgården Nes på Nes i Buskerud. Fra 1885 drev han også med trelasthandel, og i en tid fra 1888 var han tillike sparebankdirektør.

Tandberg var medlem av Nes herredsstyre fra 1885, herav ordfører 1892–1898, og innvalgt på Stortinget fra Buskerud amt 1901–1903 og fra Hallingdal krets i Buskerud 1910–1912. I 1912 ble han permittert fra 12. juni. Han var medlem av Stortingets veikomité 1901–1903 og medlem av Lagtinget, Stortingets landbrukskomité og Stortingets valgkomité 1910–1912. Tandberg var også medlem av Buskerud amtsutvalg i åtte år.

Han var far til gårdbruker og skogeier Gudbrand Tandberg.

Referanser
----------

1. 1 2   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 874[Hentet fra Wikidata]

Litteratur
----------

* Lindstøl, Tallak (1914). *Stortinget og Statsraadet 1814-1914*. Kristiania.

Eksterne lenker
---------------

* (no) Bernhard Tandberg hos Norsk senter for forskningsdata politikerarkiv (nedlagt) Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister
 |
**Angsnes** (nordsamisk: *Selešnjárga*) er et nes i Nesseby kommune i Finnmark. Det ligger mellom Karlebotn i sør og Meskefjorden, som er den innerste delen av Varangerfjorden, i nord. Angsneset er syv kilometer langt og opptil fire kilometer bredt. Det er bebyggelse bare helt i sør ved bygda Karlebotn, og i nordvest ved Varangerbotn.

Den første kirkebygget i indre Varanger ble oppført på Angsnes i 1719. Det ble revet 1746 og fraktet til Nesseby. Kirkegården eksisterer fremdeles, men er i dag svært overgrodd.

Rundt tre kilometer øst for Karlebotn, ligger en steinformasjon kalt Bigganjarggatilitten. Bigganjargatillitten på Oaibáhčannjárga i Varangerbotn er forsteinet morene fra den omkring 600 millioner år gamle Varangeristiden. Denne verdensberømte forekomsten er fredet.

Referanser
----------

1. ↑  «Angsnes». *Faktaark*. Kartverket. Besøkt 9. september 2020.
2. ↑  Angsnes på Norgeskart.no fra Statens kartverk, besøkt 9. september 2020
3. ↑  «Oversikt over registrerte kulturminner i Nesseby kommune» (pdf). Nesseby kommune. Besøkt 9. september 2020.
4. ↑  «Bigganjargga». *Geoportalen.no*. Arkivert fra originalen 11. oktober 2010.

|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister
 |
**Chongwenmenkirken** (kinesisk: 北京基督教會崇文門堂 = *Beijing jidu jiaohui Chongwenmen tang*, *Chongwenmen Christian Church*) eller (崇文門教堂 *Chongwenmen jiaotang*, *Chongwenmen Church*) eller **Asburykirken** (亚斯立堂, *Yasili tang*, *Asbury Church / Yasili Church*) er en protestantisk kirke opprinnelig for metodistene i Beijing i Folkerepublikken Kina. Den ligger i gaten Hougou Hutong (2D) i bydistriktet Dongcheng. 

Det opprinnelige byggverket ble bygd i 1870 under Qing-dynastiet. Kirken ble den brent under bokseropprøret i 1900, men stod gjenreist igjen i 1903.

I 1982 ble kirken gjenåpnet etter å ha vært stengt i en lengre periode under kulturrevolusjonen. 

Den en den største protestantiske kirken i Beijing og er hjem til Folkerepublikken Kinas største protestantiske menighet. 

Kirken ble i 2006 oppført på Folkerepublikken Kinas liste over kulturminner.

Eksterne lenker
---------------

* Offisielt nettsted Rediger på Wikidata

* (en) Beijing Christian Chongwenmen Church – kategori av bilder, video eller lyd på Commons Rediger på Wikidata
**Cneoglossidae** er en artsfattig familie av biller som bare er kjent fra Sør- og Mellom-Amerika. Familien omfatter bare én slekt, *Cneoglossa*, som er funnet mellom Mexico i nord og Brasil i sør. Disse billene ligner på noen arter i familien lysbiller (Lampyridae), og unngår trolig å bli spist på grunn av sin likhet med disse giftige billene, såkalt vernelikhet eller mimikry. Lite er kjent om biologien til disse billene, men larvene av én art ble funnet mellom råtnende kvister på bunnen av en grunn bekk.

Utseende
--------

Små til middelsstore (2,7 – 6 mm) biller, kroppen myk (lite sklerotisert), noe flat, med hårete overside. Avlang kroppsform. Billene er livlig farget og etterligner trolig arter i familien lysbiller (Lampyridae). **Hodet** er ganske lite, vanligvis dekket av brystskjoldet og ikke synlig ovenfra. Fasettøynene er utstående. Antennene er middels lange og ganske kraftige, sagtakkede, og består av 11 ledd. **Brystskjoldet** (pronotum) er mye bredere enn langt, ganske kort, omtrent så bredt som dekkvingene. **Dekkvingene** er parallellsidige, avlange, hver med 10 lengderekker av grove punktgroper. **Beina** er slanke, føttene lange, tynne og fem-leddete.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien mudderbiller (Dryopoidea)
			* Familien Cneoglossidae Champion, 1897
				+ Slekten *Cneoglossa* Guérin-Méneville, 1843
					- *Cneoglossa brasiliensis* (Wittmer, 1948)
					- *Cneoglossa brevis* Champion, 1897
					- *Cneoglossa collaris* Guérin-Méneville, 1849
					- *Cneoglossa edsoni* Costa, Vanin & Ide, 1999
					- *Cneoglossa elongata* Pic, 1916
					- *Cneoglossa gournellei* Pic, 1916
					- *Cneoglossa lampyroides* Champion, 1897
					- *Cneoglossa longipennis* (Pic, 1915)
					- *Cneoglossa peruviana* Pic, 1916
					- *Cneoglossa rufifrons* Pic, 1916

Eksterne lenker
---------------

* (en) *Cneoglossidae* i Encyclopedia of Life Rediger på Wikidata

* (en) *Cneoglossidae* i Global Biodiversity Information Facility Rediger på Wikidata

* (en) *Cneoglossidae* hos Fossilworks Rediger på Wikidata

* (en) *Cneoglossidae* hos ITIS Rediger på Wikidata

* (en) *Cneoglossidae* hos NCBI Rediger på Wikidata

* *Cneoglossidae* – detaljert informasjon på Wikispecies Rediger på Wikidata
* *Cneoglossa* sp.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**CoVAXIX** er navnet på det danske Statens Serum Instituts (SSI) vaksinekandidat under utvikling for sykdommen dom kjennes som COVID-19, og fremkalles av viruset SARS-CoV-2. Kandidaten har imidlertid bare vist lovende resultater for dens virkning i de innledende forsøk under utviklingen, men den er ennå (mars 2021) ikke godkjent for mennesker, eller er bevist å virke på mennesker som ønsket.

Vaksinekandidaten ble klar for menneskeforsøk i november 2020.

Statens Serum Institut offentliggjorde navnet i juli 2020, etter flere måneders iherdig arbeide, og skriver at vaksinekandidaten på det tidspunkt virket meget lovende, og man ville gå raskt videre med dyreforsøk på aper. Vaksinekandidaten har ved de innledende forsøg på mus vist samme eller bedre immunitet som menneskekroppens immunforsvar selv oppnår etter et sykdomsforløp..

CoVAXIX er utviklet som en DNA-vaksine. Metoden går på å sammensette et DNA sett som etterligner viraets kjennetegn for kroppens immunforsvar, således at det påbegynner de motstandsverktøyer kroppen kan utvikle for å bekjempe sykdommen. Når kroppen deretter blir utsatt for den ekte smitten, kjenner kroppens immunforsvar allerede disse verktøy, og kan sette øyeblikkelig i gang, og dermed unngå det harde sykdomsforløp man normalt opplever. Motsatt tidligere vaksiner er det ikke tale om en *svekket* uygave av sykdommen, eller en annen variant av sykdommen. CoVAXIX betegnes derfor som en *ikke levende vaksine*.

Referanser
----------

1. ↑
2. ↑
3. ↑
**Antonina Ivanovna Miljukova** (russisk: Антонина Ивановна Милюкова; *Tsjaikovskaja*; født 23. juni 1848, død 16. februar 1917) var Pjotr Tsjajkovskijs hustru. De ble gift juli 1877, men bodde atskilt fra rundt september samme år.

Miljukova ble født inn i en familie som tilhørte den russiske arveadelen. Foreldrene ble separert i 1851 og Antonina vokste opp i et uheldig emosjonelt miljø.

Miljukova studerte en kort stund ved Konservatoriet i Moskva, og siden Tsjajkovskij var en av lærerne kan hun ha møtt ham der. Våren 1877 sendte hun flere brev med kjærlighetserklæringer til ham. Han fikk sympati for det fortvilte ropet og fridde i juni 1877. En viktig grunn var nok at han ønsket å stagge ryktene om at han var homofil. Bryllupet ble gjennomført i all hast 18. juli 1877.

Tsjaikovskij innså fort at han hadde gjort et fryktelig feiltrinn og fra september 1877 så de hverandre knapt igjen. Mellom 1878 og 1880 forsøkte han flere ganger å ta ut skilsmisse, men Miljukova nektet og han gav tilslutt opp forsøkene.

I 1880 flyttet Milukova sammen med juristen Aleksandr Sjlykov. Mellom 1881 og 1884 fikk de tre barn sammen. På grunn av foreldrenes helsetilstand ble barna sendt på barnehjem. Alle tre døde i tidlig barndom.

Miljukova overlevde Tsjajkovskij med 24 år. Kort tid etter hans død begynte hun å vise tegn på alvorlig psykisk lidelse og de 20 siste årene tilbrakte hun på psykiatriske institusjoner, finansiert av midler Tsjajkovskij hadde testamentert henne.

I den britiske filmen *The Music Lovers* (1971) framstilles Miljukova (Glenda Jackson) som en hysterisk og løsaktig kvinne.

Referanser
----------

1. 1 2 3 4 5  «Antonina Tchaikovskaya», Tchaikovsky Research
2. ↑  Oskar von Riesemann-München: *Ein neuer Beitrag zur Biographie P. I. Tschaikowskijs.* I *Die Musik.* XVII/1 (oktober 1924), s. 26–42.
3. ↑  *The Music Lovers*, rottentomatoes.com

|  |  |
| --- | --- |
| Oppslagsverk/autoritetsdata | Geni **·** VIAF **·** LCCN **·** ISNI **·** SUDOC
 |
**Det internasjonale astronomiåret 2009** ble 20. desember 2007 vedtatt av FNs generalforsamling. I 2009 er det 400 år siden en av de viktigste begivenheter i vitenskapens og i menneskehetens historie: Galileo Galilei retter en kikkert mot himmelen og oppdager at Jorda bare er en av mange planeter og ikke har en spesiell plass i universet. Forslaget om et år viet astronomien ble fremmet av Galileo Galileis fødeland Italia i samarbeid med Den internasjonale astronomiske union (IAU). Forslaget ble støttet av UNESCO og av FNs generalforsamling.

Året sammenfaller med 400-årsjubileene for de første observasjoner med kikkert av Galileo Galilei, samt utgivelsen av boken *Astronomia nova* av Johannes Kepler.

Astronomiåret i Norge
---------------------

Astronomiåret i Norge ledes av Institutt for teoretisk astrofysikk ved Universitetet i Oslo, sammen med:

* Norsk romsenter
* Naturfagsentret
* Vitensentrene
* Nasjonalt senter for romrelatert opplæring
* Norsk Astronomisk Selskap
* Deep Sky Exploration
* Det Norske Videnskaps-Akademi
* Norges forskningsråd

Astrofestivalen skulle opprinnelig også være en del av feiringen av astronomiåret 2009, før Oslo kommune valgte å kutte støtten til arrangementet høsten 2008.

Se også
-------

* Galileo Galilei
* Teleskop
* Galileoskop
* Astronomi

Eksterne lenker
---------------

* Offisielt nettsted Rediger på Wikidata

* (en) International Year of Astronomy – kategori av bilder, video eller lyd på Commons Rediger på Wikidata
* Det internasjonale astronomiåret 2009 (nasjonal node) nettside
* Indirizzo di saluto del Ministro Moratti in occasione della 80ª riunione del Executive Committee della International Astronomical Union[*død lenke*]
* IYA2009 Brochure
* Proclamation of 2009 as International Year of Astronomy (UNESCO Executive Board)
* Institutt for teoretisk astrofysikk – FN ERKLÆRER 2009 SOM DET INTERNASJONALE ASTRONOMIÅRET

Portal: Astronomi

|  |  |
| --- | --- |
| Oppslagsverk/autoritetsdata | LCCN
 |
**Inger Bruun** (født **Inger Marie Halvorsen** 10. april 1915, død 8. januar 2015) ble uteksaminert som Norges første kvinnelige statsmeteorolog i 1942, ved Meteorologisk institutt i Bergen. Hun var Norges eneste kvinnelige meteorolog i de neste ni årene. I 1980 ble hun den første kvinnelige fagsjefen på Meteorologisk institutt.

Bruun var værmelder på NRKs fjernsynssendinger på 1960-tallet i det månedlige programmet *Været i måneden som gikk*. Her fortalte hun hvordan været hadde vært rundt om i Norge den foregående måneden. I dette programmet ble det blant annet beskrevet hvordan været hadde vært «mot normalt», som var opphavet til Leif Justers revymonolog.

Referanser
----------

1. 1 2 3   www.begravdeioslo.no[Hentet fra Wikidata]
2. 1 2 3  
«The First Lady». Meteorologisk institutt. 23. september 2011. Arkivert fra originalen 2. oktober 2011. Besøkt 2. oktober 2011.
3. 1 2  
Synne Søhoel (1. oktober 2011). «Kvinnen bak uttrykket «moot normalt»». Aftenposten. Besøkt 2. oktober 2011.
**Det internasjonale litografforbund** (Litografinternasjonalen) ble konstituert i London 3. august 1896 og omfattet forbund som organiserte litografer, stentrykkere og kjemigrafer. På grunn av disse yrkenes særart hadde forbundene muligheter til å oppnå og utvikle bedre arbeids- og lønnsvilkår enn typografene, og man var derfor av den oppfatning at man fortsatt ville beholde en streng grensedragning i organisasjonene også internasjonalt. I sine første elleve leveår hadde litografinternasjonalen sitt sete i England.

På litografinternasjonalens 6. kongress i København i 1907 vedtok man etter forslag fra Sveits å flytte sekretariatet over til fastlandet. Man valgte å legge det til Tyskland hvorfra det ble utført et meget aktivt arbeid, også i krigsårene 1914–1918. På internasjonalens kongress i Bern i 1920 ble sekretariatet overført til Belgia under ledelse av Fr. Poels som også meget dyktig ledet litografinternasjonalen. I hans tid, han døde i 1926, brøt striden mellom litografene og typografene om offsetpressene ut. Denne striden ble utkjempet særlig i Sveits med ekko til alle europeiske land, og førte til at litografene ble mer sammensveiset enn noensinne tidligere.

Striden om offsetpressene ble bilagt 17. mai 1930 i Interlaken i Sveits gjennom en overenskomst som ble undertegnet av typograf- og litografinternasjonalen. Etter at sekretærstillingen, etter belgieren Poels død hadde stått ubesatt i to år, ble J. Roelof internasjonal sekretær med sete i Amsterdam. Tapet av de tyske og østerrikske kolleger i årene 1933–1934 medførte en stor svekkelse av litografinternasjonalen, og da tyskerne i begynnelsen av 1940 besatte Nederland ble Roelof arrestert, og kasse og arkiv til litografinternasjonalen ble konfiskert. J. Roelof ble etter 8 ½ måned satt på frifot, men først etter frigjøringen av Nederland kunne han gjenoppta sin virksomhet.

Eksekutivkomiteen i litografinternasjonalen møttes i London i april 1946. I dette møtet ble det klart hvilke vanskeligheter som forelå for å opprettholde en selvstendig litografinternasjonale. Måneden etter dette møtet døde internasjonalens ordfører Greutert. Etter at kollega Williams en kort tid hadde fungert som ordfører ble Fritz Segessenmann fra Sveits valgt til ordfører. Dette skjedde i den internasjonale kongressen som ble holdt i Bern i februar 1948. I samme møte ble vedtaket om inntreden i den foreslåtte grafiske internasjonale fattet. Representanter fra tilsammen 13 litograf- og allgrafiske forbund deltok i dette møtet.

Se også
-------

* Den internasjonale grafiske føderasjon - IGF.

Fotnoter
--------

1. ↑  Ovenstående tekst er hentet fra Arild Kalviks *Nordisk Grafisk Union - De første 10 år 1976-1986* og er noe bearbeidet.

Litteratur
----------

* Nordisk Grafisk Union - De første 10 år 1976-1986 - Skrevet, samlet og bearbeidet av Arild Kalvik i samarbeid med Åke Rosenquist (Nordisk Grafisk Union 1987 - Uten sted, men trykket i Centraltrykkeriet Østerås)
**«Catfish John»** er en amerikansk sang, skrevet av Bob McDill og Allen Reynolds.

Innhold
-------

*Catfish John* er en elvelandstryker og tidligere slave.

Innspillinger
-------------

Den ble spilt inn av countryartisten Johnny Russell. «Catfish John» ble utgitt på singlen RCA Victor 74-0810 i 1972. Produsent var Jerry Bradley. B-siden var «Promises of Your Love». Den var den fjerde singlen fra LP-platen, *Catfish John / Chained* (RCA Victor LSP 4851). Sangen blir kreditert for å ha ført Bob McDill i de fremste rekkene blant countrymusikk-låtskrivere.

Den har også blitt fremført av Jerry Garcia (Jerry Garcia Band, Old and in the Way, Grateful Dead) og andre musikere. 

Versjonen til Toots Hibbert ble utgitt på et tributt-CD-album til Grateful Dead, *Fire on the Mountain: Reggae Celebrates the Grateful Dead* (Pow Wow 7462), i 1996.

«Catfish John» har også blitt spilt inn av Nitty Gritty Dirt Band med Alison Krauss og utgitt på det doble CD-albumet, *Will the Circle Be Unbroken, Volume III* (Capitol 40177) i 2002.

Norsk versjon
-------------

Arne Bendiksen har skrevet en norsk tekst. Den norske tittelen er «Kan jeg tro ditt løfte».

### Innspilling

* Wenche Myhre. Utgitt på singlen Triola TN 373 i 1964. A-siden var «La meg være ung».

Listeplasseringer
-----------------

| Artist | Liste | Høyeste  plassering | Dato for listeplassering |
| --- | --- | --- | --- |
| Johnny Russell | Canadas flagg RPM Country Tracks-listen | # 3 | 1972 |
| Johnny Russell | USAs flagg Hot Country Singles-listen | # 12 | 1972 |

Referanser
----------

1. ↑  Randall, Alice (2006). *My Country Roots: The Ultimate MP3 Guide to America's Original Outsider Music*. Thomas Nelson, Inc. s. 92. ISBN 1595558608.
2. 1 2   Morris, Edward: *Songwriter Bob McDill Talks About His Many Hits* *Legendary Tunesmith Submits to Rare Interview at Country Music Hall of Fame and Museum*, CMT News, 4. juli 2008
3. ↑  Margolis, Robert:Trey, *Weir Honor Garcia* Arkivert 17. juni 2008 hos Wayback Machine. *Disciples and old friends honor late Dead frontman in Berkeley*, Rolling Stone, 26. september 2005
4. ↑  J oyce, Mike:  The Washington Post 16. juni 1996
5. ↑  *FIRE ON THE MOUNTAIN' CELEBRATES GRATEFUL DEAD MUSIC* All Things Considered på NPR, 8. august 1996
***Ingenting for Norge*** er et samlealbum som ble utgitt i Bergen i 1982. Albumet dokumenterer fire band fra punkscenen i Bergen. Tittelen og coveret er en tidstypisk punk-kommentar til den norske kongen sitt valgspråk *Alt for Norge*, muligens inspirert av Sex Pistols sin harselas med den britiske dronningen.

Historie
--------

*Ingenting for Norge* er en pen og forseggjort LP som inneholder et gjennomført fanzine-lignende hefte som presenterer tekster og informasjon om bandene som spiller på platen. Første band på Side 1 er Allahrm. De er et melodisk rockeorientert band med tekster på nynorsk. Neste band er Terror som slekter mer på britisk punk. Side 2 åpner med Norrrske budeier som er et jenteband som spiller mid-tempo punk. Fader War avslutter skiva med sin kjappe og upolerte hardcore punk. 

*Ingenting for Norge* er mest kjent for Fader War sine bidrag. Spesielt utenfor Norges grenser har platen fått stor oppmerksomhet. Mye takket være det japanske punkbandet Disclose som spiller en cover av Fader War sin *Religiøs terror* på sin *Apocalypse Continues* EP (2004). 

Med bakgrunn i en feilaktig artikkel om norsk punk som sto på trykk i den amerikanske fanzinen Maximum RocknRoll #12, mars 1984 verserte det rykter og historier i utlandet om at Fader War også hadde gitt ut en 7" i tillegg til låtene på *Ingenting for Norge*. En slik 7" fra den perioden Fader War var et aktivt band eksisterer definitivt ikke. Men i 2006 ble Fader War sine låter fra *Ingenting for Norge* bootleget (antageligvis i USA) og gitt ut som en 7"EP med tittelen *Norway Hardcore 1982*.

*Ingenting for Norge*-LP-en er svært ettertraktet og har blitt en raritet forbeholdt platesamlere. Mye av grunnen er at den ble presset i et svært lavt opplag (1000 eksemplarer) med dårlig distribusjon og at også samlere utenfor Norge er interessert i den p.g.a. Fader War sine låter. 

På platen står det: "Betal ikke mer enn kr. 35,- for denne platen". Hvilket gjorde at de fleste forhandlere ikke ønsket å distribuere denne LP platen, som heller ikke var ment å være et kommersielt produkt.

Sporliste
---------

Tekst og melodi er av bandene Allahrm, Terror, Norrrske budeier og Fader War.

### Side 1

1. «Vegspringar»
	* *Fremført av Allahrm*.
2. «Gi meg penger»
	* *Fremført av Allahrm*.
3. «Gigolo»
	* *Fremført av Allahrm*.
4. «Intro»
	* *Fremført av Terror*.
5. «Krigshoder»
	* *Fremført av Terror*.
6. «Police Terror»
	* *Fremført av Terror*.
7. «Du klarer det hvis du vil»
	* *Fremført av Terror*.

### Side 2

1. «Barn»
	* *Fremført av Norrrske budeier*.
2. «Levende»
	* *Fremført av Norrrske budeier*.
3. «Å være»
	* *Fremført av Norrrske budeier*.
4. «Bare en jævel»
	* *Fremført av Fader War*.
5. «Levende begravd»
	* *Fremført av Fader War*.
6. «Religiøs terror»
	* *Fremført av Fader War*.
7. «Kan du se de?»
	* *Fremført av Fader War*.
8. «På fest hos Jesus»
	* *Fremført av Fader War*.

Referanser
----------

1. ↑  «Kill From The Heart». Arkivert fra originalen 18. august 2007. Besøkt 11. mars 2008.
**Col de Portet-d'Aspet** er et fjellpass i de sentrale Pyreneene i Haute-Garonne-departementet i Frankrike, og ligger på veien mellom Aspet og St. Girons.

Detaljer om stigningen
----------------------

Med start i Audressein (Ariège) er stigningen 18,14 km over 557 høydemeter (stigningsprosent 3,1%). Den virkelige stigningen starter i St. Lary, 5,9 km fra toppen (6,8%), med de bratteste partiene på 10,6% nær toppen.

Med start i Aspet (Haute-Garonne) er stigningen 14,31 km over 594 høydemeter (stigningsprosent 4,2%). Den virkelige stigningen starter i krysset D618/D44 (samme sted som stigningen til Col de Menté starter), 4,4 km fra toppen (9,6%), med de bratteste partiene på 12,6%, 3 km fra toppen.

Tour de France
--------------

Col de Portet d'Aspet var først med i Tour de France i 1910, og har vært med regelmessig siden. Førstemann over i 1910 var Octave Lapize.

18. juli 1995, under den 15. etappen av Tour de France, krasjet Fabio Casartelli og et par andre ryttere på nedstigningen av Col de Portet d'Aspet. Casartelli fikk store ansikts- og hodeskader og mistet bevisstheten. Han døde på vei til sykehuset. På stedet hvor han krasjet er det reist en minnestein.

Eksterne lenker
---------------

* Profil på climbbybike.com
* Klatreprofiler (fransk)
**Col du Tourmalet** er et fjellpass i de sentrale Pyreneene i departementet Hautes-Pyrénées i Frankrike.

Landsbyen Sainte-Marie-de-Campan ligger ved foten av stigningen på østsiden og skistedet La Mongie ligger to tredeler opp i stigningen. Luz-Saint-Sauveur ligger nederst på vestsiden.

Tourmalet er også navnet på en ost laget på sauemelk produsert i området.

Detaljer om stigningen
----------------------

Fra Luz-Saint-Sauveur på den vestlige siden er det 19 km, over 1404 høydemeter. Den gjennomsnittlige stigningen er på 7,4 % med maksimum på 10,2 % nær toppen. Fra Sainte-Marie-de-Campan er det 17,2 km over 1268 høydemeter. Den gjennomsnittlige stigningen er på 7,4 % med maksimum på 10,0 %.

Tour de France
--------------

Col du Tourmalet er en av de mest kjente og brukte fjellovergangene i Tour de France. Første rytter over var Octave Lapize i 1910. I 1913 brakk Eugène Christophe gaffelen på Tourmalet og reparerte den selv i en smie i Sainte-Marie-de-Campan for å få fortsette rittet. 

Tour de France har enten bare passert over, hatt målgang på toppen eller målgang i La Mongie. I Tour de France 2010 gikk den 16. etappen over Col du Tourmalet, mens den 17. etappen hadde målgang på toppen. 

På toppen er det et minnesmerke over Jacques Goddet, direktør for Tour de France fra 1936 til 1987, og en stor statue av Octave Lapize som gisper etter luft.

Eksterne lenker
---------------

* (en) Tourmalet – kategori av bilder, video eller lyd på Commons Rediger på Wikidata
* Profil på climbbybike.com
* Klatreprofil (fransk)

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GeoNames
 |
**Gisela Raquel Mota Ocampo** (født 13. mars 1982 i Temixco, død 2. januar 2016 samme sted) var en meksikansk politiker for Partido de la Revolución Democrática.

Ved det føderale valget i Mexico 2012 ble hun valgt inn i deputertkammeret i Den meksikanske kongressen (*Congreso de la Unión*) som representant for delstaten Morelos, og satt til 2015. (Kongressens 62. legislaturperiode.)

Ved lokalvalget i juni 2015 ble hun valgt til borgermester i byen Temixco i Morelos. Ifølge *Der Spiegel* er Temixco hardt rammet av Mexicos narkotikakrig, og Mota Ocampo hadde gjort det klart at hun hadde til hensikt å ta opp kampen mot organisert kriminalitet.

Gisela Mota tiltrådte som borgermester i Temixco 1. januar 2016.

Attentatet
----------

På morgenen 2. januar 2016, dagen etter at hun hadde blitt innsatt i borgermesterembetet, tok minst fire bevæpnede menn seg inn i hennes hjem i Pueblo Viejo, hvor hun ble skutt og drept i inngangen til huset. Kort tid etter tok politiet opp jakten på drapsmennene, hvorpå to av dem ble drept og to voksne og én ungdom ble arrestert.

Umiddelbart etter attentatet ble det rapportert at motivet var uklart, men ifølge BBC ble en rekke meksikanske borgermestere myrdet av narkotikabander i 2015.

Referanser
----------

1. ↑   historygreatest.com[Hentet fra Wikidata]
2. ↑  
«Drogenkrieg: Bürgermeisterin in Mexiko nach einem Tag im Amt getötet». *Spiegel Online*. 3. januar 2016. Besøkt 3. januar 2016.
3. ↑  
Ellis, Ralph; Brocchetto, Marilia (3. januar 2016). «Mexican mayor slain one day after taking office». *CNN*. Besøkt 3. januar 2016.
4. ↑  «Mayor killed after less than a day in office». *Mexico News Daily*. 2. januar 2016. Arkivert fra originalen 26. februar 2021. Besøkt 3. januar 2016.
5. ↑  
«Mexico shooting: Mayor Gisela Mota killed in Temixco». *BBC News*. 2. januar 2016. Besøkt 3. januar 2016.

|  |  |
| --- | --- |
| Oppslagsverk/autoritetsdata | Prabook
 |
**Johannes 9.** (født i Tivoli, død januar 900) var pave fra januar 898 til sin død i 900.

Liv og virke
------------

### Bakgrunn

Det vites ikke meget om Johannes IX før han ble pave. Han var sønn av en Rompoald. Man kjenner ikke til når han var fødtd, eller den nøyaktige dato han ble pave. Han ble ordinert prest i benediktinerordenen av pave Formosus. Med støtte fra en mektig familie fra Spoleto ble han valgt til pave i begynnelsen av 898, etter pave Teodor IIs tidlige død.

### Pave

Utnevnelsen av Johannes til pave ble skarpt kritisert, og en gruppe utså en motpave, Sergius av Cere (som senere ble pave Sergius III). Johannes klarte imidlertid å vinne tilstrekkelig støtte for sin utnevnelse, og Sergius ble ekskommunisert og fordrevet fra Roma.

Johannes IX fordømte på en synode i Roma sergianerne, utferdiget bestemmelser vedrørrnde konsekreringen av utnevnte paver, og anerkjente Lambert av Spoleto som keiser. Under sitt pontifikat holdt han flere andre synoder, der han også fordømte Stefan VIIs avsettelse av flere prester, og de fikk tilbake sine embeder. Johannes beordret at både kirkelige og sivile myndigheter skulle forhindre at den barbariske skikk å plyndre biskops- og pavepalass ved dødsfall ble bekjempet. 

Ved en synode i Ravenna besluttee han at alle skritt skulle tas for å få en sluyt på volden som var så viden utbredt. Slaverne i Mähren vendte seg til pave Johannes om å få et eget hierarki for å på dette vis beholde sin selvstendighet mot trusselen fra germanerne. Uten å gi gehør til de brev han fikk tilsendt seg fra noen tyske biskoper, godkjente Johannes konsekrasjonen av en metropolitt og tre biskoper for den mähriske kirke.

På Johannes' mynt er keiser Lamberts navn preget sammen med hans eget. Han døde overraskende i år 900, uvisst hvilken dato, og ble begravd rett utenfor Peterskirken. Det utbrøt da nye stridighener blant romerske mektigste familier.

Referanser
----------

1. ↑   Union List of Artist Names, ULAN 500355743, utgitt 30. januar 2015, besøkt 25. oktober 2018[Hentet fra Wikidata]
2. ↑  Platina, Bartolomeo (1479), *The Lives of the Popes From The Time Of Our Saviour Jesus Christ to the Accession of Gregory VII*, **I**, London: Griffith Farran & Co. ss. 240–241, besøkt 2013-04-25
3. ↑   «Pope John IX». *Catholic Encyclopedia*. New York: Robert Appleton Company. 1913.

  



|  |  |  |  |
| --- | --- | --- | --- |
|  | Forgjenger:**Teodor II** | **Pave**(liste over paver) | Etterfølger:**Benedikt IV** |


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Catholic-Hierarchy **·** Deutsche Biographie **·** VIAF **·** GND **·** LCCN **·** ISNI **·** ULAN **·** NKC
 |
**Endre Molnár** (født 23. juli 1945 i Gheorgheni i Romania), ungarsk vannpolospiller som deltok i de olympiske leker 1968 i Mexico by, 1972 i München, 1976 i Montréal og 1980 i Moskva.

Molnár ble olympisk mester i vannpolo under Sommer-OL 1976 i Montréal. Han var med på det ungarske laget som vant vannpoloturneringen foran Italia og Nederland. Det ungarske laget vant fire kamper og spilte en uavgjort i finalerunden som besto av seks lag. Ungarn fikk ni poeng og sølvvinnerne Italia fikk seks poeng. Molnár spilte åtte kamper og scoret ett mål i OL-turneringen.

OL-medaljer
-----------

* 1976 Canadas flagg Montréal - Gull **Gull** i vannpolo, Ungarns flagg Ungarn
* 1972 Tysklands flagg München - Sølv Sølv i vannpolo, Ungarns flagg Ungarn
* 1968 Mexicos flagg Mexico by - Bronse Bronse i vannpolo, Ungarns flagg Ungarn
* 1980 Sovjetunionens flagg Moskva - Bronse Bronse i vannpolo, Ungarns flagg Ungarn

Eksterne lenker
---------------

* (en) Endre Molnár – Olympics.com Rediger på Wikidata

* (en) Endre Molnár – Olympic.org Rediger på Wikidata

* (en) Endre Molnár – Olympedia Rediger på Wikidata

* (en) Endre Molnár – Sports-Reference (OL-resultater – arkivert) Rediger på Wikidata

* (hu) Endre Molnár – Ungarns olympiske komité Rediger på Wikidata
***Endoxyla leucomochla*** er en sommerfugl som tilhører familien tredrepere (Cossidae). Den finnes i Australia. Slekten *Endoxyla* har tallrike, store arter i Australia. Larvene av denne slekten er kjent som «witchetty grubs» og har tradisjonelt blitt spist av Australias aboriginer. Denne arten er den som er mest brukt til dette.

Utseende
--------

En stor (vingespenn ca. 160 mm) og kraftig, gråbrun sommerfugl. Hannens antenner er fjærformede i den innerste halvdelen, trådformede ytterst, hunnens trådformede. Forkroppen og vingene er mørkt brunlige, forkroppen lys på sidene, forvingen med små, svarte flekker og noen lyse felter i midten. Bakvingen er hvitaktig hos hannen, brun og brunrød ved roten hos hunnen. Larven er opptil 7 cm lang og kremhvit.

Larver, såkalte «witchetty grubs»

Levevis
-------

Denne arten har larver som utvikler seg på røttene av akasie-artene *Acacia kempeana* og *Acacia ligulata*. Larvene bruker mer enn ett år på utviklingen. De blir svært fete, og har derfor vært en viktig matressurs for mennesker i de tørre områdene av Australia. Som vanlig for tredrepere har de voksne sommerfuglene reduserte munndeler, og det tar ikke næring til seg.

Utbredelse
----------

Den er utbredt i Australia.

Kilder
------

* Herbison-Evans, D. Marriott, P. & Crossley, S. (2009) Caterpillars of Australian Moths and Butterflies.
* Australian Moths Online:

Eksterne lenker
---------------

* (en) *Endoxyla leucomochla* i Global Biodiversity Information Facility Rediger på Wikidata

* (en) *Endoxyla leucomochla* hos NCBI Rediger på Wikidata

* (en) *Kategori:Endoxyla leucomochla* – bilder, video eller lyd på Wikimedia Commons Rediger på Wikidata

* (en) *Endoxyla leucomochla* – galleri av bilder, video eller lyd på Wikimedia Commons Rediger på Wikidata
**Gisenyi** er en by ved Kivusjøen i provinsen Ouest i Rwanda

Byen har et turistområde ved bredden av Kivusjøen, med flere hoteller og tre sandstrender. Området er også kjent for vannsport. Den nordlige kysten av innsjøen som Goma og Gisenyi ligger på er en flat slette med lavaformasjoner fra utbruddene til det nærliggende Nyiragongo-fjellet.

I motsetning til Goma, unngikk Gisenyi lavastrømmene i både utbruddene fra 1977 og 2002. Sentrum av Gisenyi ligger ved bredden av det nordøstlige hjørnet av sjøen, og ekspansjon med lav befolkningstetthet finner sted i åsene, som forventes å være trygge fra fremtidige utbrudd.

Gisenyi er også hjemsted for *Bralirwa*, det eneste bryggeriet i Rwanda, som produserer ulike lokale øl - Primus, Mützig, Amstel og Guinness - samt en rekke Coca-Cola-merkede drikker. Gisenyi er en liten by sammenlignet med nærliggende Goma i DRC, selv om Gisenyi vokser raskt. I 2011 ble det bygget et nytt kjøpesenter over en gammel busstasjon. Fra 2011 er hovedveiene i byen asfaltert.

Gisenyi har to grenseoverganger til Goma, *Petite Barrière* og *Grand Barrière*. Disse navnene er litt misvisende fordi *Petite Barrière* er fysisk større og har mye høyere trafikkvolum. Ca. 6 000 mennesker krysset *Petite Barrière* daglig i 2011. På Gisenyi-siden ble et innvandringskontor bygget med stor kapasitet, som ennå ikke var tilpasset kongolesiske fasiliteter. På samme måte er veien til *Petite Barrière* asfaltert på den rwandiske siden, men ikke på den kongolesiske siden. *Grande Barrière* er asfaltert på begge sider og mottar mer av den tunge lastebiltrafikken. Det er også en diplomatisk grense.

Under det rwandiske folkemordet var den foreløpige regjeringen basert i byen. Gisenyi er byen der Laurent Nkunda - som ble anklaget av De forente nasjoner for å ha ledet en hær som ulovlig rekrutterte kongolesiske barnesoldater - holdes i avvente av en beslutning om DRCs utleveringsanmodning.

Referanser
----------

1. ↑  Rwanda *Citypopulation.de*

Eksterne lenker
---------------

* (en) Gisenyi – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
14. århundres skildring av ekteskapet av Rollo og Gisela
**Gisela** (fransk: *Gisèle*; fl. 911) var en legendarisk fransk prinsesse som var, ifølge legenden, gift med Rollo, hertug av Normandie.

I henhold til tradisjonen, var Rollo var forlovet med Gisela, datter til kongen av vest-Frankrike, Karl den enfoldige, etter sin omvendelse til kristendommen ved sin innsetting som hersker over Normandie i 911. Ekteskap med, og eksistensen av Gisela er ikke bekreftet. Hvis hun virkelig eksisterte, kan hun ha vært en uekte datter av Charles.

En kvinne som heter Gisla (presentert som en datter av Karl den Skallede snarere enn hans barnebarn Charles de Enkle, og som er mor til Rollo sine barn) er fremstilt i TV-serien Vikings av Morgane Polanski.

Notater
-------

**Type numrering**
1. ↑  Gisela has not been identified

Referanser
----------

1. ↑  van Houts 2000, s. 33
2. 1 2  van Houts 2000
3. ↑  Bauduin 2005
4. ↑  «Gisela of France». Besøkt 18. august 2018.

Kilder
------

* Bauduin (red.). «Chefs normands et élites franques, fin -Début siècle». *Les Fondations scandinaves en Occident et les débuts du duché de Normandie*. Publications du CRAHM.
* van Houts (red.). *The Normans in Europe*. Manchester University Press.
**Bamiyan-provinsen** er en av 34 provinser i Afghanistan, lokalisert i Hindu Kush-fjellene sentralt i landet. Dens administrasjonssenter heter også Bamiyan. Byen er den største i Hazarajat-regionen og er den kulturelle hovedstaden til hazarene, den etniske gruppen som dominerer området.

I antikken var sentrale Afghanistan strategisk plassert for karavaner fra Silkeveien som krysset regionen og stod for handel mellom Romerriket, Kina og India. Bamiyan var et stoppested for mange reisende. Her ble elementer fra gresk, persisk og buddhistisk kunst forent til en klassisk stil, kjent som gresk-buddhistisk kunst.

  

Bamiyan var stedet for et tidlig buddhistisk kloster. Mange Buddha-statuer er skåret inn i klippene som vender mot byen Bamiyan. De to mest kjente av disse statuene var stående Buddha-statuer og var henholdsvis 55 og 37 meter høye. Disse var de største eksemplarene av stående Buddha-utskjæringer i verden. De ble antagelig satt opp i det 4. eller 5.århundre. De var kulturelle landemerker i mange år og var beskyttet av UNESCO sin konvensjon om vern av verdens kultur- og naturarv. I mars 2001 erklærte Taliban-regjeringen at statuene var avgudsdyrking og beordret dem ødelagt med luftvern-kanoner og eksplosiver.

Bamiyan er også kjent for sin flotte natur. Band-i-Amir-innsjøene i vest i provinsen er fortsatt et turistmål for afghanerne.

Referanser
----------

1. ↑  Population Estimation 2012 - 13 - Central Statistics Organization Arkivert 30. mars 2013 hos Wayback Machine. - Besøkt 13. mai 2013

| * v
* d
* r
Afghanistans provinser |
| --- |
| Badakhshan **·** Badghis  **·** Baghlan **·** Balkh **·** Bamiyan **·** Daikondi **·** Farah **·** Faryab **·** Ghazni **·** Ghowr **·** Helmand **·** Herat **·** Jowzjan **·** Kabul **·** Kandahar **·** Kapisa **·** Khost **·** Konar **·** Kunduz **·** Laghman **·** Lowgar **·** Nangarhar **·** Nimruz **·** Nuristān **·** Oruzgan **·** Paktia **·** Paktika **·** Panjshir **·** Parvan **·** Samangan **·** Sar-e Pol **·** Takhar **·** Vardak **·** Zabol | Afghanistans flagg |
| ISO 3166-2:AF |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Universalis **·** VIAF **·** GND **·** BNF **·** BNF (data) **·** GeoNames **·** MusicBrainz
 |
**Fountainstown** (irsk: *Baile Mhóntáin*, historisk anglisert som *Ballymontane*) er en liten kystlandsby i grevskapet Cork i Irland, omkring 23 kilometer fra byen Cork. Den er atskilt med en liten odde fra den nærliggende landsbyen og stranden ved Myrtleville. I henhold folketellingen av 2016 har byen en befolkning på 993 innbyggere.

Attraksjoner
------------

Angela's Shop and Coffee Dock i Fountainstown
Som en kystlandsby har Fountainstowns strand miljøsertifisering Blått Flagg og utsikt over Ringabella og Roches Point i sør.

Nær landsbyens sentrum ligger herregården Fountainstown House, et herskapelig hjem som opprinnelig ble bygget av Roche-familien, en normannisk familie som kan ha skaffet seg landeiendommer i Fountainstown på 1400- eller 1500-tallet.

Fountainstowns klubb for pitch and putt (en amatørsport avledet fra golf) regnes noen ganger for å være hjemmet til sportens første bane, og beskrevet av European Pitch and Putt Association som opphavet for «moderne organiserte konkurrerende Pitch and Putt».

Kystveien mellom Fountainstown og nærliggende Myrtleville er populær som turvei eller promenade.

Transport
---------

Fountainstown betjenes av en rekke bussruter, med 12 tjenester om dagen til Cork, som hver kjører via Carrigaline og Douglas, og flere tjenester som opererer via Crosshaven.

Den nærmeste flyplassen er Cork Airport.

Referanser
----------

1. ↑   «Baile Mhontáin - Fountainstown», *Placenames Database of Ireland*
2. ↑  Census 2016 - SAPMAP Area - Settlements - Fountainstown Arkivert 19. august 2018 hos Wayback Machine.. Census 2016. *CSO*
3. ↑  «Munster flies high with most Blue Flag beaches» Arkivert 20. august 2018 hos Wayback Machine. *Irish Examiner*. 23. mai 2017.
4. 1 2  «About Fountainstown - Ringabella Creek», *Fountainstown.com*.
5. ↑   «Pitch and Putt's Roots are Deep-set in Cork's History», *Evening Echo*. 27. desember 1969
6. ↑   «Pitch and Putt - Cork County Board», *Pitch and Putt Union Of Ireland*
7. ↑   «Birthplace of Pitch and Putt Launches Website», *Federation of International Pitch and Putt Associations*
8. ↑   «About Fountainstown - Walks», *Fountainstown Community Association*
9. ↑  «Timetable - Route 220» Arkivert 22. desember 2018 hos Wayback Machine. (PDF), *Bus Éireann*.
10. ↑  «Timetable - Route 220X» Arkivert 20. august 2018 hos Wayback Machine. (PDF), *Bus Éireann*.

Eksterne lenker
---------------

* (en) Fountainstown – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames **·** GeoNames
 |